రాబర్ట్ పాటిన్సన్

రాబర్ట్‌ పాటిన్సన్‌ (జననం 1986 మే 13) (ఆంగ్లం: Robert Pattinson) ప్రముఖ హాలీవుడ్‌ నటుడు. హ్యారీ పోటర్‌, ట్విలైట్‌ తదితర చిత్రాల్లో ముఖ్యపాత్రలు పోషించారు. ఘనవిజయం సాధించిన టెనెట్ లో కూడా కీలక పాత్ర పోషించారు. ఈ చిత్రంలో భారతీయ నటి డింపుల్‌ కపాడియా కూడా నటించింది.

ప్రపంచంలోనే అత్యధిక పారితోషికం తీసుకునే నటులలో రాబర్ట్‌ పాటిన్సన్‌ ఒకరు. 2010లో టైమ్ మ్యాగజైన్ అతన్ని ప్రపంచంలోని అత్యంత ప్రభావవంతమైన 100 మంది వ్యక్తులలో ఒకరిగా పేర్కొంది. అతనికి ఫోర్బ్స్ సెలబ్రిటీ 100 జాబితాలో కూడా చోటు లభించింది.

15 సంవత్సరాల వయస్సులో లండన్ థియేటర్ క్లబ్‌లో రాబర్ట్ పాటిన్సన్ నటించడం ప్రారంభించాడు. ఆయన ఫాంటసీ చిత్రం హ్యారీ పాటర్ అండ్ ది గోబ్లెట్ ఆఫ్ ఫైర్ (2005)లో సెడ్రిక్ డిగ్గోరీ పాత్రను పోషించడం ద్వారా తన చలనచిత్ర జీవితాన్ని ప్రారంభించాడు. అతను ది ట్విలైట్ సాగా ఫిల్మ్ సిరీస్ (2008–2012)లో ఎడ్వర్డ్ కల్లెన్ పాత్ర పోషించినందుకు ప్రపంచవ్యాప్త గుర్తింపు పొందాడు. ఇది ప్రపంచవ్యాప్తంగా $3.3 బిలియన్లకు పైగా వసూలు చేసింది. రొమాంటిక్ డ్రామాలు రిమెంబర్ మి (2010), వాటర్ ఫర్ ఎలిఫెంట్స్ (2011)లో నటించిన తర్వాత, రాబర్ట్ పాటిన్సన్ ఆట్యూర్ దర్శకుల నుండి స్వతంత్ర చిత్రాలలో పనిచేయడం ప్రారంభించాడు. డేవిడ్ క్రోనెన్‌బర్గ్ థ్రిల్లర్ కాస్మోపాలిస్ (2012), జేమ్స్ గ్రే అడ్వెంచర్ డ్రామా ది లాస్ట్ సిటీ ఆఫ్ Z (2016), సఫ్డీ బ్రదర్స్ క్రైమ్ డ్రామా గుడ్ టైమ్ (2017), క్లైర్ డెనిస్ సైన్స్-ఫిక్షన్ డ్రామా హై లైఫ్‌(2018)లో అతను నటించినందుకు ప్రశంసలు అందుకున్నాడు. రాబర్ట్ ఎగ్గర్స్ భయానక మానసిక చిత్రం ది లైట్‌హౌస్ (2019), క్రిస్టోఫర్ నోలన్ గూఢచారి చిత్రం టెనెట్ (2020)లో ప్రధాన పాత్రతో ప్రధాన స్రవంతి చిత్రాలకు తిరిగి వచ్చాడు. మాట్ రీవ్స్ సూపర్ హీరో చిత్రం ది బాట్‌మాన్ (2022)లో బాట్‌మ్యాన్‌గా నటించాడు. 

నటనతో పాటు, రాబర్ట్ పాటిన్సన్ సంగీతాన్ని కూడా ప్లే చేస్తాడు. సినిమాల కోసం అనేక సౌండ్‌ట్రాక్‌లలో పాడాడు. అతను GO క్యాంపెయిన్‌తో సహా అనేక స్వచ్ఛంద సంస్థలకు మద్దతు ఇస్తాడు. అంతేకాకుండా 2013 నుండి డియోర్ హోమ్ ప్రాగ్రాన్స్ ను నిర్వహిస్తున్నాడు.

జీవితం తొలి దశలో 
986 మే 13న రాబర్ట్ పాటిన్సన్ లండన్‌లో జన్మించాడు. అతని జన్మనామం రాబర్ట్ డగ్లస్ థామస్ పాటిన్సన్. మోడలింగ్ ఏజెన్సీలో స్కౌట్ అయిన క్లేర్ (చార్ల్‌టన్), వింటేజ్ కార్ల వ్యాపారి రిచర్డ్ పాటిన్‌సన్‌ల ముగ్గురు పిల్లలలో రాబర్ట్ పాటిన్సన్ చిన్నవాడు. అతను బార్న్స్‌లోని ఒక చిన్న ఇంటిలో ఇద్దరు అక్కలు ఎలిజబెత్ (లిజ్జీ), విక్టోరియాతో పెరిగాడు. రాబర్ట్ పాటిన్సన్ నాలుగేళ్ల వయస్సులో గిటార్, పియానో ​​నేర్చుకోవడం ప్రారంభించాడు. అతను టవర్ హౌస్ స్కూల్‌లో చదివాడు. ది హారోడియన్ స్కూల్‌లో పాఠశాల విద్యను పూర్తి చేశాడు. యుక్తవయసులో తన పాకెట్ మనీ కోసం బ్రిటిష్ ఫ్యాషన్ బ్రాండ్‌లు, మ్యాగజైన్‌లకు ఫోటో మోడల్‌గా పనిచేశాడు లండన్ చుట్టూ ఉన్న పబ్‌లలో ఓపెన్ మైక్ నైట్‌లలో ఎకౌస్టిక్ గిటార్ గిగ్స్‌ను ప్రదర్శించాడు. సినిమాపై మమకారం పెంచుకున్నాడు, జాక్ నికల్సన్, మార్లోన్ బ్రాండో, జీన్-పాల్ బెల్మోండోలను ఆరాదించాడు.

వ్యక్తిగత జీవితం 
రాబర్ట్ పాటిన్సన్ తన వ్యక్తిగత జీవితం బహిర్గతం అవడం ఇష్టపడడు. అందుకని మీడియాకి దూరంగా ఉంటాడు. జీవితం తొలి దశలో పడ్డ ఇబ్బందులను మొదటిసారిగా 2017లో ప్రజల దృష్టికి తీసుకొచ్చాడు. 2020 సెప్టెంబరులో COVID-19 సోకింది. దీంతో ది బ్యాట్‌మ్యాన్ చిత్రీకరణ కొన్నాళ్ళు నిలిపివేయబడింది.

ఫిల్మోగ్రఫీ

పురష్కారాలు 
హౌ టు బిలో రాబర్ట్ పాటిన్సన్ నటనకు స్ట్రాస్‌బర్గ్ ఫిల్మ్ ఫెస్టివల్‌లో ఉత్తమ నటుడు అవార్డు అందుకున్నాడు. ది ట్విలైట్ సాగాలో అతని పనికి, అతను రెండు ఎంపైర్ అవార్డు ప్రతిపాదనలను సంపాదించాడు పదకొండు MTV మూవీ అవార్డ్స్, రెండు పీపుల్స్ ఛాయిస్ అవార్డ్స్‌తో పాటు అదనపు అవార్డ్‌లు అందుకున్నాడు. హాలీవుడ్ ఫిల్మ్ ఫెస్టివల్ ద్వారా 2009 హాలీవుడ్ ఫిల్మ్ అవార్డ్‌ని గెలుచుకోవడంతో పాటు నామినేషన్‌లను గెలుచుకున్నాడు. 2014లో అతను ఆస్ట్రేలియన్ అకాడమీ అవార్డ్స్ (AACTA), కెనడియన్ స్క్రీన్ అవార్డ్స్ నుండి వరుసగా ది రోవర్, మ్యాప్స్ టు ది స్టార్స్ లో తన నటనకు నామినేషన్లు పొందాడు. అతను 2015లో డ్యూవిల్లే అమెరికన్ ఫిల్మ్ ఫెస్టివల్ నుండి లైఫ్‌లో తన నటనకు హాలీవుడ్ రైజింగ్ స్టార్ అవార్డును గెలుచుకున్నాడు.

మూలాలు 
1986 జననాలు
లండన్ నటులు
యునైటెడ్ స్టేట్స్‌లోని ఆంగ్ల ప్రవాసులు
ఇంగ్లీష్ చలనచిత్ర నటులు
ఇంగ్లీష్ పాప్ గిటారిస్టులు
ఇంగ్లీష్ రంగస్థల నటులు
ఇంగ్లీష్ టెలివిజన్ నటులు
సజీవులు
21వ శతాబ్దపు ఆంగ్ల నటులు